EkBass/fiwiki-20250220-pages-articles huggingface dataset:
Aleksandr Hanžonkov

Aleksandr Aleksejevitš Hanžonkov (, 8. elokuuta 1877 nykyisen Donetskin alueen Hanžonkovo – 26. syyskuuta 1945 Jalta) oli venäläinen elokuva-alan yrittäjä, elokuvatuottaja ja -ohjaaja. Hän oli yksi venäläisen elokuvan pioneereista. Aleksandr Hanžonkov syntyi kasakkaupseerin perheeseen. Hän valmistui Novotšerkasskin junkkerikoulusta vuonna 1896 ja osallistui Venäjän–Japanin sotaan. Ensimmäiset elokuvansa nähtyään hän jätti sotilasuransa ja antautui elokuva-alalle. Vuonna 1906 Hanžonkov perusti Moskovaan yrityksen, joka aluksi toimi ranskalaisten Pathén veljesten edustajana. Jo seuraavana vuonna Hanžonkovin yritys alkoi tuottaa myös kotimaisia filmejä. Vuoteen 1909 mennessä yhtiöstä oli tullut Venäjän suurin elokuvanvalmistaja. Vuonna 1911 julkaistiin Venäjän ensimmäinen täysipitkä näytelmäelokuva Oborona Sevastopolja (”Sevastopolin puolustus”), jossa Hanžonkov toimi toisena ohjaajana ja käsikirjoittajana. Hän tuotti ensimmäisenä myös dokumentti-, opetus- ja animaatioelokuvia. Hanžonkovin yhtiössä työskentelivät muun muassa ohjaajat Pjotr Tšardynin, Jevgeni Bauer ja Lev Kulešov, näyttelijät Ivan Mozžuhin, Vera Holodnaja ja Vitold Polonski sekä animaattori Vladislav Starevitš. Vuodesta 1924 lähtien Hanžonkov työskenteli Goskinon tuotanto- osaston konsulttina ja vuodesta 1925 Proletkinon tuotantojohtajana. Hän on kirjoittanut muistelmateoksen Pervyje gody russkoi kinematografii (”Venäläisen elokuvan ensimmäiset vuodet”, 1937). == Lähteet == == Aiheesta muualla == * Luokka:Elokuvatuottajat Luokka:Venäläiset elokuvaohjaajat Luokka:Vuonna 1877 syntyneet Luokka:Vuonna 1945 kuolleet
End of the World

End of the World on John Hayesin ohjaama yhdysvaltalainen tieteiselokuva vuodelta 1977. Sen pääosissa ovat Christopher Lee, Sue Lyon ja Kirk Scott. Elokuvan tuotti Charles Band ja käsikirjoitti Frank Ray Perilli. Elokuva kuvattiin Los Angelesissa, Kaliforniassa. End of the World sai ensi-iltansa Yhdysvalloissa 12. lokakuuta vuonna 1977. End of the World on julkaistu videolle ja DVD:lle. Christopher Lee on sanonut myöhemmin, että hänet huijattiin elokuvaan. ==Juoni== Professori Andrew Boran (Kirk Scott) saa outoja signaaleja ulkoavaruudesta; nämä signaalit näyttävät ennustavan luonnonkatastrofeja. Kun hän ja hänen vaimonsa Sylvia (Sue Lyon) päättävät tutkia asiaa, he löytävät itsensä vangittuina luostarissa, johon on soluttautunut alieneja. Alienit ovat päättäneet tuhota maailman... ==Näyttelijät== ==Lähteet== ==Aiheesta muualla== * * Luokka:Vuoden 1977 yhdysvaltalaiset elokuvat Luokka:Yhdysvaltalaiset katastrofielokuvat Luokka:Yhdysvaltalaiset tieteiselokuvat
Pjotr Tšardynin

Pjotr Ivanovitš Tšardynin (, oikea sukunimi Krasavtšikov, Красавчиков; 8. helmikuuta 1878 Tšerdyn – 14. elokuuta 1934 Odessa) oli venäläinen ja neuvostoliittolainen elokuvaohjaaja, näyttelijä ja käsikirjoittaja. Pjotr Tšardynin valmistui Moskovan filharmonisen seuran musiikki- ja draamakoulusta ja näytteli maaseututeattereissa. Vuodesta 1907 lähtien hän työskenteli Aleksandr Hanžonkovin elokuvayhtiössä näyttelijänä, ohjaajana ja käsikirjoittajana. Vuoteen 1917 mennessä Tšardynin ohjasi noin sata elokuvaa, jotka käsittivät muun muassa venäläisen kirjallisuuden klassikoiden filmatisointeja, suosittuja salonkimelodraamoja sekä komedioita. Niissä näyttelivät Venäjän ensimmäiset elokuvatähdet Vladimir Maksimov, Vitold Polonski, Ivan Mozžuhin ja Vera Holodnaja. 1920-luvun alussa Tšardynin asui muutaman vuoden ulkomailla. Palattuaan Neuvostoliittoon vuonna 1923 hän työskenteli ohjaajana Ukrainan elokuvahallinnon studioilla Odessassa (Odessan elokuvastudio) ja Kiovassa. == Elokuvia == * Les chrysanthèmes, 1914 * Kangastuksia, 1916 == Lähteet == == Aiheesta muualla == * Luokka:Neuvostoliittolaiset elokuvaohjaajat Luokka:Neuvostoliittolaiset elokuvakäsikirjoittajat Luokka:Neuvostoliittolaiset näyttelijät Luokka:Venäläiset elokuvakäsikirjoittajat Luokka:Venäläiset elokuvaohjaajat Luokka:Venäläiset näyttelijät Luokka:Vuonna 1878 syntyneet Luokka:Vuonna 1934 kuolleet
Phillip Phillips

Phillip LaDon Phillips (s. 20. syyskuuta 1990 Albany, Georgia) on yhdysvaltalainen laulaja-lauluntekijä. Hän tuli tunnetuksi voittamalla American Idol -kilpailun 11. tuotantokauden. Phillipsin ensimmäinen levy The World from the Side of the Moon julkaistiin vuoden 2012 marraskuussa. ==Nuoruus== Phillips syntyi 20. syyskuuta 1990 Albanyssa, Georgiassa ja muutti 12-vuotiaana Leesburgiin. Hän alkoi harrastaa musiikkia 14-vuotiaana siskonsa poikaystävän vaikutuksesta, joka opetti hänet soittamaan kitaraa. Phillips perusti myöhemmin akustisen yhtyeen ja alkoi esiintyä myös sen laulusolistina. Lukion jälkeen hän valmistui Albany Technical Collegesta. Hän työskenteli isänsä omistamassa panttilainaamossa ennen osallistumistaan American Idoliin vuonna 2012. ==American Idol== Phillips voitti American Idol -kilpailun 11. tuotantokauden vuonna 2012. Hän kärsi kilpailun aikana kivuliaista munuaisongelmista ja kävi kahdeksassa leikkauksessa. ==Levytysura== Phillipsin Idol-voittosinglestä "Home" tuli ensimmäinen American Idolin voittajan top-10-debyyttisingle neljään vuoteen. Phillipsin ensimmäinen pitkä levy The World from the Side of the Moon julkaistiin marraskuussa 2012. Phillips itse luonnehtii levyään jazziksi ja rockiksi. Levy nousi julkaisua seuraavalla viikolla Yhdysvaltain Billboard 200 -listalla neljänneksi 169 000 kappaleen myynnillä. Phillips kirjoitti useimmat levyn kappaleista itse tai yhteistyössä muiden lauluntekijöiden kanssa. Levy sai kriitikoilta hyvän vastaanoton. Phillipsin toinen albumi Behind the Light (2014) nousi Billboardin listalla seitsemänneksi. ==Albumit== * The World from the Side of the Moon (2012) * Behind the Light (2014) * Collateral (2018) ==Lähteet== ==Aiheesta muualla== * Phillip Phillipsin virallinen sivusto Luokka:Yhdysvaltalaiset laulaja- lauluntekijät Luokka:American Idol -kilpailijat Luokka:Vuonna 1990 syntyneet Luokka:Elävät henkilöt
Hiljainen huilu

Hiljainen huilu (videonimikkeenä Hiljainen huilu – voittamaton taistelija; , myös The Silent Flute) on vuonna 1978 ensi-iltansa saanut Richard Mooren ohjaama yhdysvaltalainen martial arts-/fantasiaelokuva, jonka pääosissa ovat David Carradine, Jeff Cooper, Christopher Lee, Roddy McDowall ja Eli Wallach. ==Juoni== Kaikkein parhaimmat Idän taistelulajien taitajat ovat kerääntyneet yhteen taistellakseen kunniasta lähteä etsimään Kirjaa, joka on salaperäinen viisauden lähde. Cord (Jeff Cooper) voittaa ja lähtee pitkälle ja vaaralliselle taipaleelle. Matkalla hän kohtaa monia vaaroja, mutta opettajansa, sokean huilunsoittajan (David Carradine) avulla Cord selviytyy ylivoimaisista vastustajista kehittyen samalla viisaudessa ja eri taistelulajien salatuissa taidoissa. Lopulta Cord on valmis kohtaamaan Zetan (Christopher Lee), Kirjan vartijan... ==Näyttelijät== ==Tuotanto== Bruce Lee, Stirling Silliphant ja James Coburn laativat käsikirjoitusta vuonna 1969 nimellä The Silent Flute. Bruce Leen oli tarkoitus itse näytellä elokuvan päärooli, mutta kuoli ennen elokuvan tuotannon alkua vuonna 1973. Leen kuoleman jälkeen Silliphant ja Stanley Mann laativat käsikirjoituksen loppuun ja Leen rooli annettiin Kung Fu -televisiosarjan tähdelle David Carradinelle. Hiljainen huilu kuvattiin Israelin Beit She'anissa ja Tel Avivissa 4 000 000 dollarin budjetilla. Sandy Howard ja Paul Maslansky tuottivat elokuvan. Kuvauksissa taistelukohtauksia kuvatessa David Carradinelta muun muassa nenä murtui kahdesti ja hän satutti polvensa. Jeff Cooperilta tippui hammas taistelukohtauksessa kuvausten ensimmäisenä päivänä. ==Julkaisu ja vastaanotto== Hiljainen huilu sai ensimmäisen ensi-iltansa Ranskassa 25. heinäkuuta vuonna 1978. Kotimaan ensi-iltansa elokuva sai 19. tammikuuta vuonna 1979 New Yorkissa. Suomeen elokuva ilmestyi 5. tammikuuta vuonna 1979. Hiljainen huilu oli vuonna 1980 ehdokkaana parhaan ulkomaalaisen elokuvan Saturn-palkintoon. Elokuva on julkaistu videolle sekä DVD:lle. ==Lähteet== ==Aiheesta muualla== * * * * Hiljainen huilu TCM Movie Databasessa * Hiljainen huilu Rotten Tomatoesissa Luokka:Vuoden 1978 yhdysvaltalaiset elokuvat luokka:Fantasiatoimintaelokuvat Luokka:Yhdysvaltalaiset fantasiaelokuvat
Joulukukka

Joulukukka on kasvi, jota käytetään joulukoristeena joulun aikaan. Tyypillisiä joulukukkia ovat esimerkiksi joulutähti, hyasintti, tulppaanit, jouluruusut ja usein virheellisesti amaryllikseksi kutsuttu jaloritarinkukka. 1870- ja 1880-luvuilla joulukukat tulivat osaksi suomalaista joulunviettoa.Kauppapuutarhaliitto: Joulukukkia ostetaan yli sadalla miljoonalla eurolla Perinteikkäin joulukukka Suomessa on hyasintti, koska se oli 1800-luvun lopussa lähes ainoa kasvi, jota voitiin saada kukkimaan talvellakin. Suomessa suosituin joulukukka on joulutähti ja seuraavaksi suosituin hyasintti. Joulukukkia ostaa 72 prosenttia kotitalouksista. ==Katso myös== * Joulukuusi ==Lähteet== ==Aiheesta muualla== * Tunturisuden joulusivut: Joulukukat * Yhteishyvä: Joulukukkien hoito-ohjeet * MTV3: Pidä joulukukat kauniina pitkään – näin hoidat ystäviäsi oikein! * Marttojen joulusivut: Joulukukkien hoito-ohjeita * MTV3: Hinta ei takaa laatua, tunnista laadukas joulukukka! * Iltalehti: IL selvitti: Varo näitä joulukukkia! * YLE: Joulukukkien myrkyllisyydestä on enemmän luuloa kuin tietoa * Kotiliesi: Joulukukat ja uudet trendit *
Kirjava huntu

Kirjava huntu voi viitata seuraaviin asioihin: *Kirjava huntu, W. Somerset Maughamin romaani *Kirjava huntu, Ryszard Bolesławski ohjaama vuoden 1934 romaanifilmatisointi *Kirjava huntu, John Curranin ohjaama vuoden 2006 romaanifilmatisointi
Qingdaon satama

Qingdaon satama (, LOCODE: CN QDP (Qingdao Pt) tai CN TAO) on Kiinan itäosassa sijaitsevan Shandongin maakunnan miljoonakaupunki Qingdaon merisatama Keltaisenmeren rannalla. Nykyinen satama perustettiin vuonna 1892, joskin tätä ennenkin kaupungissa oli ollut pitkään merkittävä kauppasatama. Nykyisin tämä suursatama on jakautunut kolmeen eri satama-alueeseen: Qingdaon vanhaan satamaan, Huangdaon öljysatamaan ja Qianwanin uuteen satamaan. Satama valmistelee laajentuvansa myös uusille satama-alueille. ==Maailman kymmenen suurimman joukossa== Qingdaon sataman kautta kulki vuonna 2010 yhteensä 350,1 miljoonaa tonnia rahtia; satama ylsi tuolloin maailman seitsemänneksi suurimmaksi satamaksi amerikkalaisen satamajärjestön maailmantilastossa. Euroopan suurimman sataman eli Rotterdamin sataman laatimalla satamalistalla Qingdao oli vuosina 2010 ja 2011 samoin 7. sijalla, rahtimäärän kohotessa vuonna 2011 kaikkiaan 375 miljoonaan tonniin. Konttiliikenteessä Qingdaon satama oli vuoden 2011 konttimäärällä 13 020 kTEU hollantilaislistalla 8. sijalla maailmassa. Satamaan operoiviin suurimpiin laivayhtiöihin kuuluu esimerkiksi tanskalainen konttiliikenteen suurtoimija Mærsk, joka kuljetti tammi-marraskuussa 2012 Qingdaon sataman kautta yksistään yli miljoonan TEU:n konttimäärän. == Lähteet == ==Aiheesta muualla== *Satama-alueella olevat alukset (AIS-tietojen mukaan) (marinetraffic.com) *Satamayhtiön sivusto (qdport.com) *CMA CGM introduce fog surcharge at Qingdao Port (2011-07-14) (porttechnology.org) *Top 10 ports in China: Qingdao Port (青岛港) (china.org.cn) Satama Luokka:Kiinan satamat
Isku avaruudesta

Isku avaruudesta (; myös Project Genocide) on Ed Huntin ohjaama ja käsikirjoittama kanadalainen tieteiselokuva vuodelta 1977. Elokuvan pääosissa ovat Robert Vaughn ja Christopher Lee. ==Juoni== Avaruuden asukkaat ovat hyökänneet Maahan. Heidän ensimmäinen uhrinsa on mies, jonka avaruuslaivassa viettelee hänen kaunein näkemänsä nainen... Maan asukkaat valtaa itsemurha- aalto ja viranomaiset määräävät kaikki nähtävät UFOT tuhottaviksi. Mitä tapahtuu maan asukkaille? Entä näille avaruudesta saapuneille valloittajille, joita uhkaa myös sota erään toisen planeetan asukkaita vastaan... ==Näyttelijät== ==Tuotanto== Elokuvan tuotanto aloitettiin nimellä Alien Encounter, ja aiempi työnimi oli War of the Aliens. Isku avaruudesta -elokuvan tuottivat ohjaaja Ed Hunt sekä Norman Glick ja Ken Gord. Gil Melle sävelsi elokuvaan musiikin. Isku avaruudesta kuvattiin Torontossa miljoonan dollarin budjetilla.Martin, Robert (10. joulukuuta 1977). "No more cheap sex films, Hunt is big budget now". The Globe and Mail. s. 34. ==Julkaisu== Isku avaruudesta sai ensi-iltansa Yhdysvalloissa 14. lokakuuta vuonna 1977. Kotimaan ensi-ilta oli 25. marraskuuta vuonna 1977 Torontossa.The Globe and Mail Maanlaajuiseen teatterilevitykseen elokuva pääsi Kanadassa vuonna 1978. Suomessa Isku avaruudesta ei saanut ajankohtaista ensi-iltaa, mutta elokuvaa on esitetty Helsingin Night Visions Film Festivalilla 27. lokakuuta vuonna 2007 ja Iissä IIK!!-kauhuelokuvafestivaaleilla 3. marraskuuta vuonna 2007. Elokuva on julkaistu VHS:lle ja DVD:lle. ==Lähteet== ==Aiheesta muualla== * * * Luokka:Vuoden 1977 kanadalaiset elokuvat Luokka:Tieteiselokuvat
Flemming

Flemming voi viitata ainakin seuraaviin henkilöihin: ==Sukunimenä== * Friedrich Ferdinand Flemming (1778–1813), saksalainen silmälääkäri, säveltäjä ja laulaja * Georg Detlev von Flemming (1699–1771), saksilais-puolalainen kenraali * Heino Heinrich Graf von Flemming (1632–1706), Saksi-Brandenburgin sotamarsalkka * John Flemming (1941–2003), brittiläinen taloustieteilijä * Niels Flemming Hansen (s. 1974), tanskalainen poliitikko * Paul Flemming t. Fleming (1609–1640), saksalainen runoilija * Walther Flemming (1843–1905), saksalainen biologi ==Etunimenä== * Flemming Andersen (s. 1968), tanskalainen sarjakuvapiirtäjä ja -käsikirjoittaja * Flemming Flindt (1936–2009), tanskalainen tanssija ja koreografi * Flemming Hansen (1939–2021), tanskalainen poliitikko ja ministeri * Flemming Hvidberg (1897–1959), tanskalainen poliitikko ja teologi * Flemming Kofod-Svendsen (s. 1944), tanskalainen pappi, poliitikko ja ministeri * Flemming Møller Mortensen (s. 1963), tanskalainen poliitikko ja ministeri * Flemming Rasmussen (s. 1958), tanskalainen musiikkituottaja * Flemming Rose (s. 1956), tanskalainen toimittaja ==Katso myös== *Fleming Luokka:Luettelot henkilöistä sukunimen mukaan
Bismack Biyombo

Bismack Biyombo Sumba (s. 28. elokuuta 1992 Lubumbashi, Kongon demokraattinen tasavalta) on kongolainen koripalloilija, pelipaikaltaan iso laitahyökkääjä tai sentteri. Hän pelaa tällä hetkellä NBA-liigan Charlotte Hornetsissa. Ennen NBA-uraansa Biyombo pelasi ammattilaisena Espanjan pääsarjassa Liga ACB:ssä, Baloncesto Fuenlabradan joukkueessa. NBA:ssa hän on edustanut vuosina 2011–2015 Charlotte Bobcatsia, joka muutti nimensä Charlotte Hornetsiksi, vuosina 2015–2016 Toronto Raptorsia, vuosina 2016–2018 Orlando Magicia sekä vuodesta 2018 jälleen Charlotte Hornetsia. == Lähteet == Luokka:Kinshasankongolaiset koripalloilijat Luokka:Vuonna 1992 syntyneet Luokka:Elävät henkilöt
Merenkävijät

Merenkävijät on helsinkiläinen pursiseura, jonka kotisatama on Särkän linnakesaari Kaivopuiston edustalla. Suomenlinnaan kuuluva Särkkä sijaitsee lyhyen yhteysvenematkan päässä Kaivopuiston rannasta. Yhteysvene liikennöi purjehduskaudella Ullanlinnan laiturilta (Cafe Ursulan kohdalla) 30 minuutin välein. Särkällä toimii kesäisin ravintola Särkänlinna. Merenkävijät perustettiin suomenkieliseksi pursiseuraksi vuonna 1922. Seuraavana vuonna seura sai kotisatamakseen Särkän saaren, jolle valtio etsi kunnostajaa ja ylläpitäjää. Saarelle rakennettiin suojaisa venesatama aallonmurtajineen ja venevajoineen. Vuonna 1952 Merenkävijät isännöi Särkällä Helsingin olympialaisten purjehduskilpailuja. Vuonna 2012 seura isännöi avomeripurjehduksen maailmanmestaruuskilpailuja. Seuralla on pitkät matka- ja kilpapurjehdusperinteet. Vuonna 2016 Merenkävijöillä oli noin 810 jäsentä. Viime vuosina seura on panostanut juniori- ja aikuiskoulutustoimintaan ja kasvattanut jäsenmääräänsä. Merenkävijöiden 606-klubi tarjoaa purjehduksesta kiinnostuneille mahdollisuuden päästä oppimaan veneilytaitoja ja purjehtimaan seuran 606-köliveneillä. Vuonna 1991 Suomenlinna ja Särkän linnoitus sen osana on otettu Unescon maailmanperintöluetteloon. Museovirasto on esittänyt, että Merenkävijöiden rakennuttama arkkitehti Oiva Kallion suunnittelema Särkänlinnan ravintola tulisi suojella uutena merkittävänä arkkitehtuurilisänä.Museoviraston Suomenlinnan arkeologinen selvitys ==Lähteet== Luokka:Suomalaiset pursiseurat Luokka:Helsinkiläiset urheiluseurat
Paul Fleming

Paul Fleming t. Flemming (1609–1640) oli saksalainen barokkiajan runoilija. Hän kirjoitti sekä saksaksi että latinaksi, ja hänen runonsa olivat sekä hengellisiä että maallisia. Niitä luonnehditaan aikaansa nähden poikkeuksellisen aidoiksi ja tuoreiksi.Otavan Iso tietosanakirja, Otava 1968, osa 2, p. 1412 Flemming sai vaikutteita Martin Opitzilta. Hän matkusteli Venäjällä ja Persiassa. ==Tunnettuja runoja== *"In allen meinen Taten" *"Ein getreues Herze wissen" ==Lähteet== Luokka:Saksalaiset runoilijat Luokka:Vuonna 1609 syntyneet Luokka:Vuonna 1640 kuolleet
Kultahemppo

pienoiskuva|Kultahempon muna Kultahemppo (Serinus pusillus) on peippojen heimoon kuuluva varpuslintu. ==Tuntomerkit== Kultahemppo on 11,5–12,5 senttimetriä pitkä. Sillä on musta pää ja kirkkaanpunainen otsa. Höyhenpuku on tiheän mustaviiruinen ja yläperä oranssinkeltainen. Sukupuolet ovat yleensä samannäköiset, mutta joillain naarailla pää, kaula ja rinta eivät ole niin mustat kuin koirailla. Myös otsan punainen laikku voi olla pienempi kuin koiraalla. Nuorilla yksilöillä pää on lähes kokonaan kanelinruskea. Kultahempon kutsuääni on livertävä ja iloinen tvir'r'r'r. Ääni muistuttaa sitruunahempon ja syyrianhempon ääniä. Kultahempon laulu on pitkä ja kiihkeä sarja, johon kuuluu trillejä, nopeita viheltäviä ääniä sekä lyhyitä narskuttavia ääniä. ==Levinneisyys== Kultahemppoja pesii hajanaisella alueella Turkista Länsi-Kiinaan ja Nepaliin asti. Kultahemppopopulaation kooksi on arvioitu 3,5–49,2 miljoonaa yksilöä. Arvio on kuitenkin hyvin varovainen. ==Elinympäristö== Kultahemppo pesii vuoristoissa puurajan lähellä tai sen alapuolella seka- ja havumetsissä, usein veden läheisyydessä sekä vähäkasvustoisissa laaksoissa ja alppiruusua ja katajaa kasvavilla alppiniityillä. Talveksi kultahemppo siirtyy hieman alemmaksi. ==Lähteet== Luokka:Peipot
Lars Ivarsson Fleming

Lars Ivarsson Fleming t. Lauri Iivarinpoika Fleming (k. 1562) oli Viron käskynhaltija. Hän toimi amiraalina ja hoiti diplomaattisia ja hallinnollisia tehtäviä jo Kustaa Vaasan aikaan. Hän sai Nyynäisten vapaaherran arvon Eerik XIV:n kruunajaisissa. Hän kuoli ruttoon.Otavan Iso tietosanakirja, Otava 1968, osa 2, p. 1412 Hänen isänsä oli Ivar Fleming. ==Lähteet== Luokka:Ruotsalaiset virkamiehet Luokka:Ruotsalaiset aateliset Luokka:Valtaneuvokset Luokka:Syntymävuosi tuntematon Luokka:Vuonna 1562 kuolleet
Luettelo Norjan ulkoministereistä

Luettelo Norjan ulkoministereistä. Nimi Astui virkaan Astui virasta Puolue Jørgen Gunnarsson Løvland 1905 1908 Liberaalipuolue Wilhelm Christopher Christophersen 1908 1910 Liberaalipuolue Johannes Irgens 1910 1913 Konservatiivipuolue Nils Claus Ihlen 1913 1920 Liberaalipuolue Christian Fredrik Michelet 1920 1921 Konservatiivipuolue Arnold Christopher Ræstad 1921 1922 Liberaalipuolue Johan Ludwig Mowinckel 1922 1923 Liberaalipuolue Christian Fredrik Michelet 1923 1924 Konservatiivipuolue Johan Ludwig Mowinckel 1924 1926 Liberaalipuolue Ivar Lykke 1926 1928 Konservatiivipuolue Edvard Bull, Sr. 1928 1928 Työväenpuolue Johan Ludwig Mowinckel 1928 1931 Liberaalipuolue Birger Braadland 1931 Keskustapuolue Nils Trædal (acting) 1932 1932 Keskustapuolue Birger Braadland 1933 Keskustapuolue Johan Ludwig Mowinckel 1933 1935 Liberaalipuolue Halvdan Koht 1935 1940 Työväenpuolue Ingolf Elster Christensen 1940 1940 Trygve Halvdan Lie (exile in London) 1940 Työväenpuolue Oscar Fredrik Torp (acting in Oslo) 1945 1945 Työväenpuolue Trygve Halvdan Lie 1946 Työväenpuolue Halvard Manthey Lange 1946 1963 Työväenpuolue Erling Wikborg 1963 1963 Kristillinen kansanpuolue Halvard Manthey Lange 1963 1965 Työväenpuolue John Lyng 1965 1970 Konservatiivipuolue Svenn Stray 1970 1971 Konservatiivipuolue Andreas Zeier Cappelen 1971 1972 Työväenpuolue Dagfinn Vårvik 1972 1973 Keskustapuolue Knut Frydenlund 1973 1981 Työväenpuolue Svenn Stray 1981 1986 Konservatiivipuolue Knut Frydenlund 1986 1987 Työväenpuolue Thorvald Stoltenberg 1987 1989 Työväenpuolue Kjell Magne Bondevik 1989 1990 Kristillinen kansanpuolue Thorvald Stoltenberg 1990 1993 Työväenpuolue Johan Jørgen Holst 1993 1994 Työväenpuolue Bjørn Tore Godal 1994 1997 Työväenpuolue Knut Vollebæk 1997 2000 Kristillinen kansanpuolue Thorbjørn Jagland 2000 2001 Työväenpuolue Jan Petersen 2001 2005 Konservatiivipuolue Jonas Gahr Støre 2005 21.9.2012 Työväenpuolue Espen Barth Eide 21.9.2012 16.10.2013 Työväenpuolue Børge Brende 16.10.2013 20.10.2017 Konservatiivipuolue Ine Marie Eriksen Søreide 20.10.2017 - Konservatiivipuolue *
Lars Klasson Fleming

Lars Klasson Fleming eli Lauri Klaunpoika Fleming (1621–1699) oli virkamies, sotilas ja Etelä-Suomen laamanni. Flemingistä tuli Tukholman läänin maaherra 1652 ja Tarton piirin maaherra 1654. Hän puolusti Tarttoa 1656 venäläisiä vastaan. Hänestä tuli ylisotakamarin presidentti 1657, Tarton hovioikeuden presidentti 1665 ja valtaneuvos 1668. Hän oli tarkka talousasioissa. Hänestä tuli valtionvarainhoitajan apulainen 1676, Etelä-Suomen laamanni 1680. Hän sai vapaaherran arvon veljensä Herman Flemingin kanssa 1651 ja he saivat perintöoikeuden Liperin vapaaherrakuntaan.Otavan Iso tietosanakirja, Otava 1968, osa 2, p. 1412 ==Lähteet== Luokka:Ruotsalaiset virkamiehet Luokka:Valtaneuvokset Luokka:Vuonna 1621 syntyneet Luokka:Vuonna 1699 kuolleet
In Another Land

In Another Land on Bill Wymanin kirjoittama ja The Rolling Stonesin esittämä musiikkikappale vuodelta 1967. Se ilmestyi Their Satanic Majesties Request -albumilla sekä erikseen Wymanin soolosinglenä. ”In Another Land” on Wymanin ainoa kappale, joka on julkaistu Rolling Stonesin studiolevyllä. Kappale kertoo henkilösta, joka herää unesta, ja huomaa olevansa toisessa unessa. == Työstö == Kappaleen työnimi oli ”Acid in the Grass”. Se äänitettiin heinäkuussa 1967, kun Bill Wyman saapui Rolling Stonesin Olympic-studioilla järjestettyyn äänityssessioon, joka olikin peruttu. Koska Wymanilla oli noin 45 minuutin matka studioilta kotiinsa, äänittäjä Glyn Johns kysyi, olisiko tällä jotakin kappaletta, jota voisi työstää. Wymanilla oli sävellettynä ”In Another Land”, joka psykedeelisenä kappaleena sopi teemoiltaan yhtyeen tulevalle Their Satanic Majesties Request -albumille. Koska yhtyeen muut jäsenet eivät olleet paikalla, käytettiin apuna viereisessä studiossa työskennelleitä Small Faces -yhtyeen muusikoita. Koska Wyman ei halunnut laulaa kappaletta, Small Facesin Steve Marriott ja Ronnie Lane lauloivat sen hänen kanssaan. Lisäksi Wyman halusi lauluäänensä muokattavan tremoloefektin avulla. Seuraavana päivänä Glyn Johns soitti ”In Another Landin” raakaversion Rolling Stonesin jäsenille Mick Jaggerille, Keith Richardsille ja Brian Jonesille. He pitivät kuulemastaan, joten kappale työstettiin loppuun. Jones soitti kappaleessa mellotronia. Sessiomuusikko Nicky Hopkins toimi puolestaan pianistina. == Julkaisu ja vastaanotto == London Records julkaisi ”In Another Landin” singlenä Yhdysvalloissa 2. joulukuuta 1967. B-puolella oli kappale ”The Lantern”. ”In Another Land” ylsi vuoden 1968 puolella Billboard Hot 100 -listan sijalle 87. Yhtyeen kotimaassa Britanniassa single jätettiin julkaisematta. Singlen molemmat kappaleet sisältyivät Rolling Stonesin Their Satanic Majesties Request -albumille, joka ilmestyi Britanniassa 8. joulukuuta 1967 ja Yhdysvalloissa päivää myöhemmin. ”In Another Land” on samalla ainoa Bill Wymanin kirjoittama kappale, joka on päätynyt yhtyeen studiolevylle.Bill Wyman: A Stone Alone: The Solo Anthology 1974–2002 -CD-levyn kansilehti (Sanctuary SMEDD234) Vuonna 1989 kappale ilmestyi yhtyeen kokoelma-albumilla Singles Collection: The London Years. Rolling Stones ei ole koskaan esittänyt kappaletta konserteissaan. === Listasijoitukset === Valtio Paras sijoitus Lista Nousu listalle Lähde 87\. Billboard Hot 100 1968 == Todennäköinen kokoonpano == *Bill Wyman – laulu, basso *Keith Richards – akustinen kitara, taustalaulu *Mick Jagger – taustalaulu *Brian Jones – mellotron *Charlie Watts – rummut *Ian Stewart – urut *Nicky Hopkins – piano *Steve Marriott – akustinen kitara, taustalaulu *Ronnie Lane – taustalaulu *Glyn Johns – äänittäjä == Lähteet == Luokka:The Rolling Stonesin kappaleet Luokka:Vuoden 1967 kappaleet
Klas Hermansson Fleming (virkamies)

Klas Hermansson Fleming eli Klaus Hermaninpoika Fleming (15. helmikuuta 1649 Tukholma – 31. heinäkuuta 1685 Aachen) oli ruotsalainen valtiomies, maamarsalkka ja valtaneuvos. Hänet määrättiin 1675 valtiopäivillä valtiovarainhoidon tarkastajaksi, sillä kuningas oli alaikäinen. Hän tuki myöhemmin kuningasta reduktion toteutuksessa. Valtiopäivillä 1682 hän kuitenkin vastusti uutta peruutusta. Hän johti isoa reduktiota ja oli viiden kollegion presidentti, valtionvarainhoitaja ja Lundin yliopiston kansleri 1684–1685. Kaarle XI piti Flemingiä politiikkansa vahvimpana tukena, ja tällä oli ohjissaan maan koko sisäinen hallinto. Flemingin kuoltua kuningas antoi tämän lapsille kreivin arvon.Otavan Iso tietosanakirja, Otava 1968, osa 2, p. 1411 Hänen isänsä oli Herman Klasson Fleming. ==Lähteet== Luokka:Ruotsalaiset virkamiehet Luokka:Valtaneuvokset Luokka:Vuonna 1649 syntyneet Luokka:Vuonna 1685 kuolleet
Nokia N86 8MP

Nokia N86 8MP on Nokian valmistama älypuhelin, joka julkaistiin helmikuussa 2009. Markkinoille puhelin tuli saman vuoden kesäkuussa. Laitteessa on 8 megapikselin pääkamera, jossa on LED-salama, Carl Zeiss-optiikka ja automaattinen tarkennus == Ominaisuudet == *ennakoiva tekstinsyöttö *äänimuistiinpanot *TV-ulostulo *Seisontatuki *väri: indigonsininen, valkoinen == Lähteet== * Nokia N86 8MP - GSMArena == Aiheesta muualla == * Käyttöohjeet * Nokia N86 8MP - Tuki N86 8MP Luokka:Symbian-pohjaiset laitteet Luokka:Vuoden 2009 matkapuhelimet
ESME Sudria

ESME Sudria on yksi Ranskan tunnetuimmista insinöörien koulutuslaitoksista. Se on toiminut suurimman osan historiastaan Pariisissa tai sen lähiympäristössä, vuodesta 1991 alkaen Ivry-sur-SeinessäL'Ecole ESME-Sudria Ecole d'ingénieurs généralistes . Se sijaitsee myös Lillessä, Bordeauxssä ja LyonissaESME Sudria : implantation à Lille et Lyon, nouveau campus à Paris, nouveau concours Advance et intégration dans APB . Koulu on myöntänyt insinööritutkintoja vuodesta 1936. Se on ollut jäsenenä IONIS Education Groupissa vuodesta 2008, joka on suurin ryhmä ranskalaisia ​​yksityistä korkeakoulutustaESME Sudria the school of innovation, energy sciences and advanced technologies . ==Lähteet== *ESME Sudria kotisivut ===Viitteet=== Luokka:Ranskan yliopistot Luokka:Lyon Luokka:Val-de-Marne Luokka:Lille Luokka:Bordeaux
The Man Who Could Cheat Death

The Man Who Could Cheat Death on vuonna 1959 julkaistu Terence Fisherin ohjaama brittiläinen kauhuelokuva, jonka pääosissa ovat Anton Diffring, Hazel Court ja Christopher Lee. The Man Who Could Cheat Death perustuu Barré Lyndonin näytelmään The Man in Half Moon Street, joka viimeksi kuvattiin vuonna 1945. Elokuvan käsikirjoituksen laati Jimmy Sangster ja tuottajana toimi Michael Carreras Hammer Film Productionsille. Paramount Pictures toimi elokuvan levittäjänä. The Man Who Could Cheat Death sai ensi-iltansa Yhdysvalloissa kesäkuussa vuonna 1959. Elokuva sai ensi-iltansa kotimaassaan Isossa-Britanniassa 30. marraskuuta vuonna 1959. Elokuva kiellettiin Suomessa 1960-luvulla (Valtion elokuvatarkastamon ikäraja KK - Kokonaan kielletty). ==Juoni== Pariisissa vuonna 1890 104-vuotias Georges Bonnet (Anton Diffring) työskentelee kuvanveistäjänä, joka ylläpitää nuorekasta ulkonäköään murhaamalla säännöllisesti naisia ja käyttämällä heidän lisäkilpirauhasiaan eliksiirinä pitääkseen ikääntymisen merkit loitolla... ==Näyttelijät== ==Tuotanto== The Man Who Could Cheat Death kuvattiin Bray Studiosilla, Berkshiressa sijaitsevassa Oakley Greenin kylässä. Kuvaukset alkoivat 17. marraskuuta 1958 ja päättyivät 30. joulukuuta 1958. Elokuva tehtiin 84 000 punnan budjetilla.Hallenbeck, Bruce G. (2011). British Cult Cinema: Hammer Fantasy and Sci-Fi. Hemlock Books. Anton Diffring oli toinen vaihtoehto tohtori Bonnetin rooliin Peter Cushingin jälkeen. Cushing kuitenkin kieltäytyi roolista. Euroopan julkaisussa elokuva sisältää kohtauksen, jossa Hazel Court esiintyy yläosattomissa. ==Lähteet== ==Aiheesta muualla== * * * Luokka:Vuoden 1959 brittiläiset elokuvat Luokka:Brittiläiset kauhuelokuvat Luokka:Terence Fisherin ohjaamat elokuvat Luokka:Kokonaan kielletyt elokuvat Suomessa
Hongkongin satama

Hongkongin satama (, LOCODE: useita, esim. HK KCO (Kwai Chung) tai HK LCK (Lai Chi Kok)) on Kiinan eteläosissa sijaitsevan Hongkongin erityishallintoalueen satama. Satama kuuluu maailman merkittävimpien merisatamien joukkoon. Hongkongin kiinankielinen nimi tarkoittaa 'tuoksuvaa satamaa'. Satama käsittää monta eri satama-aluetta Hongkongin useilla saarilla. ==Yksi maailman suurimmista satamista== Hongkongin sataman kautta kulki vuonna 2010 yhteensä 267,8 miljoonaa tonnia rahtia. Tällä tavaramäärällä Hongkong pääsi amerikkalaisen satamaviranomaisjärjestön laatiman maailman suursatamien listan yhdeksännelle sijalle. Rotterdamin sataman mukaan Hongkongin sijoitus suursatamien listalla laski pari sijaa seuraavana vuonna. Vuoden 2011 rahtimäärä 277,4 miljoonaa tonnia oikeutti Hongkongin enää 11. sijalle. Konttisatamana Hongkong sijoittui vuosina 2010–2011 pronssisijalle maailman suursatamien joukossa. Hongkongin sataman kautta kulki vuonna 2011 yhteensä 24 200 kTEU konttimäärä. Myös matkustajasatamana Hongkong on erittäin suuri. Sataman lauttaterminaalin kautta kulki vuonna 2011 yhteensä 25,75 miljoonaa matkustajaa. == Lähteet == Satama Satama Luokka:Kiinan satamat
Pehr Ulrik Florin

Pehr Ulrik Florin (1810–1890) oli suomalainen lääkäri ja lahjoittaja. Hän valmistui lääketieteen ja kirurgian tohtoriksi 1840 ja toimi Käkisalmen piirilääkärinä 1837–1841, Helsingin kaupunginlääkärinä 1841–1873 ja oli lääkintöhallituksen sihteeri 1873–1875. Hänelle myönnettiin professorin arvonimi 1868. Hän lahjoitti merkittäviä summia tyttärensä Jenny Florinin välityksellä Svenska Litteratursällskapetille (ja edelleen Folkhälsanin pohjarahastoksi) ja Suomen Lääkäriseuralle. Otavan Iso tietosanakirja, Otava 1968, osa 2, p. 1418 ==Lähteet== ==Aiheesta muualla== *Uppslagsverket Finland Luokka:Suomalaiset lääkärit Luokka:Suomalaiset professorin arvonimen saaneet Luokka:Suomalaiset lahjoittajat Luokka:Vuonna 1810 syntyneet Luokka:Vuonna 1890 kuolleet
Jaloritarinkukka

Jaloritarinkukka (Hippeastrum Hortorum-Ryhmä tai Hippeastrum × hortorum) on usean lajin risteymänä syntynyt kasvilajikeryhmä narsissikasveihin (Amaryllidaceae) kuuluvassa ritarinkukkien (Hippeastrum) suvussa. Jaloritarinkukkaa kutsutaan usein amaryllikseksi. Varsinaisesti suomenkielinen nimi amaryllis kuitenkin viittaa lajiin Amaryllis belladonna. == Kuvaus == Jaloritarinkukka on monivuotinen ruohovartinen sipulikasvi. Se muodostaa yhden tai useamman kukintovarren ja niiden ympärille lehtiruusukkeen. Ruusukkeessa on usein 3–4 lehteä. Lehdet ovat kapeita, usein yli 50 senttimetriä pitkiä ja 5–6 senttimetriä leveitä. Kukintovarsia on usein kaksi. Ne ovat yleensä noin 46–51 senttimetriä pitkiä. Jokaisessa kukinnossa on 2–7 noin 15 senttimetriä leveää kukkaa. Kukka on muodoltaan kellomainen. == Käyttö == Jaloritarinkukkaa kasvatetaan koristekasvina laajalti ympäri maailmaa. Trooppisilla ja subtrooppisilla alueilla sitä voidaan kasvattaa ulkotiloissa puistoissa ja puutarhoissa. Kylmemmillä ilmastoalueilla sitä käytetään yleensä ruukkukasvina. Ruukkukasvina sitä myydään paljon varsinkin jouluisin. Jaloritarinkukkaa käytetään myös leikkokukkana. == Lähteet == Luokka:Narsissikasvit Luokka:Joulukukat
Koripallon naisten SM-sarjakausi 1986–1987

Koripallon naisten SM-sarjakaudella 1986–1987 Sampo Basket voitti seuran seitsemännen Suomen mestaruuden. Hopeaa voitti Karhun Pojat Helsingistä ja pronssia Turun Riento. Sampo Basket voitti loppuottelusarjan puhtaasti voitoin 3-0. Runkosarja pelattiin kymmenen joukkueen kaksinkertaisena sarjana, jonka kuusi parasta selvisivät kevään jatkosarjaan. Jatkoon selvinneet joukkueet pelasivat keskenään kaksinkertaisen sarjan. Jatkosarjan neljä parasta selviytyivät pudotuspeleihin. Välierissä kohtasivat jatkosarjan voittaja Sampo Basket ja sarjan neljäs Tampereen Pyrintö sekä sarjan sijoille 2 ja 3 sijoittuneet Karhun Pojat ja Turun Riento. Välierät pelattiin paras kolmesta ja loppuottelut paras viidestä -järjestelmällä. Pronssimitalit jaettiin pelaamalla kaksi ottelua, joiden yhteistulos ratkaisi voittajan. SM-sarjasta putosi Hongikon Nuorisoseuran Urheilijat Jyväskylästä. Seuraavalle kaudelle SM-sarjaan nousi Tapiolan Honka Espoosta. ==Runkosarja== Jatkosarjaan Joukkue O V T Pist Karhun Pojat 18 17 1 34 Sampo Basket 18 16 2 32 Turun Riento 18 13 5 26 Tampereen Pyrintö 18 11 7 22 Forssan Alku 18 10 8 20 Kotkan Työväen Palloilijat 18 9 9 18 Pussihukat 18 5 13 10 Lappeenrannan NMKY 18 5 13 10 Raholan Pyrkivä 18 4 14 8 Hongikon Nuorisoseuran Urheilijat 18 0 18 0 ===Jatkosarja=== Pudotuspeleihin Joukkue O V T Pist Sampo Basket 28 26 2 52 Karhun Pojat 28 24 4 48 Turun Riento 28 19 9 38 Tampereen Pyrintö 28 15 13 30 Kotkan Työväen Palloilijat 28 12 16 24 Forssan Alku 28 10 18 20 ==Pudotuspelit== ==Lähteet== *Basket.fi - tulos- & tilastoarkisto Luokka:Koripallon naisten SM-sarjakaudet Luokka:Vuoden 1986 koripallo Luokka:Vuoden 1987 koripallo
Ossian Fohström

Karl Ossian Heliodorus Fohström (21. marraskuuta 1870 Helsinki – 10. marraskuuta 1952 Helsinki) oli suomalainen sellotaiteilija ja pedagogi. Fohström opiskeli Helsingin konservatoriossa (1888–1893) sekä Brysselissä (1893–1895). Hän oli Helsingin kaupunginorkesterin soolosellisti ja apulaiskapellimestari vuosina 1914–1935. Sibelius-Akatemian (sekä sen edeltäjien) opettajana hän toimi 1895–1896 ja 1914–1941 sekä sellonsoiton professorina 1941–1943. Hän opetti myös Edinburghissa vuosina 1903–1905 sekä toimi Vaasan Orkesterin kapellimestarina vuodet 1908–1911. Fohströmin oppilaita olivat muiden muassa Yrjö Selin, Artto Granroth ja Pentti Rautawaara.Toivo Haapanen ym. (toim.): Musiikin tietokirja, s. 129–130. Helsinki: Otava, 1948. Hänen sisarensa olivat sopraanot Alma Fohström ja Elina Vandár. Ossian Fohström teki kansainvälisiä esiintymismatkoja paitsi solistina myös sisarensa Alma Fohströmin kanssa. ==Lähteet== == Aiheesta muualla == * Kun risatakkinen Suomen poika soitti itselleen ensipalkinnon, Suomen Kuvalehti, 14.09.1935, nro 37, s. 24, Kansalliskirjaston digitaaliset aineistot Luokka:Suomalaiset sellistit Luokka:Suomalaiset kapellimestarit Luokka:Sibelius-Akatemian professorit Luokka:Vuonna 1870 syntyneet Luokka:Vuonna 1952 kuolleet Luokka:Suomalaiset professorit
Nokia E55

Nokia E55 on Nokian valmistama matkapuhelin. Laitteessa on 3,2 megapikselin pääkamera, jossa on LED-salama. == Ominaisuudet == *ennakoiva tekstinsyöttö *MS Ofiice 2007 *äänimuistiinpanot *väri: musta alumiini, valkoinen alumiini, punainen == Lähteet== * Nokia E55 - GSMArena == Aiheesta muualla == * Käyttöohjeet * Nokia E55 - Tuki E55 Luokka:Symbian-pohjaiset laitteet Luokka:Vuoden 2009 matkapuhelimet
Nokia E63

Nokia E63 on Nokian valmistama matkapuhelin. Laitteessa on 2 megapikselin pääkamera, jossa on LED-salama. == Ominaisuudet == *ennakoiva tekstinsyöttö *äänikomennot *suoratulostus *väri: ultramariininsininen, rubiininpunainen, musta == Lähteet == * Nokia E63 - GSMArena == Aiheesta muualla == * Käyttöohjeet * Nokia E63 - Tuki E63 Luokka:QWERTY-matkapuhelimet Luokka:Symbian-pohjaiset laitteet Luokka:Vuoden 2008 matkapuhelimet
Nokia E66

Nokia E66 on Nokian valmistama matkapuhelin. Laitteessa on 3,15 megapikselin pääkamera, jossa on LED-salama ja automaattitarkennus == Ominaisuudet == *ennakoiva tekstinsyöttö *äänikomennot *suoratulostus *VoIP-toiminto *väri: valkoinen teräs, harmaa teräs, musta, punainen == Lähteet == * Nokia E66 - GSMArena == Aiheesta muualla == * Käyttöohjeet * Nokia E66 - Tuki E66 Luokka:Symbian-pohjaiset laitteet Luokka:Vuoden 2008 matkapuhelimet
Arctech Helsinki Shipyard

Arctech Helsinki Shipyard on venäläisen meriteollisuuskonserni OSK:n (OAO Objedinennaja sudostroitelnaja korporatsija, eli United Shipbuilding Corporation, USC) omistama yritys. Yrityksen päätuotteita ovat jäänmurtajat sekä arktiset offshore- ja erikoisalukset. Sopimus yrityksen perustamisesta allekirjoitettiin joulukuussa 2010 ja Arctech aloitti toimintansa 1. huhtikuuta 2011. Arctech toimii Helsingin Hietalahden telakalla ja yrityksessä työskentelee noin 550 työntekijää. Toukokuussa 2019 Arctech myi Hietalahden telakan Algador Holdings Ltd:lle. Uuden yrityksen nimeksi tuli Helsinki Shipyard Oy. ==Lähteet== ==Aiheesta muualla== *Tämä Helsingissä tehty alus toimii -35 asteessa ja kahden metrin jäässä (12/2012) (taloussanomat.fi) Luokka:Laivanrakennusyhtiöt Luokka:Suomalaiset metalliteollisuusyhtiöt
Nokia C3-00

Nokia C3-00 on Nokian valmistama matkapuhelin. Laitteessa on 2 megapikselin kamera. == Ominaisuudet == *ennakoiva tekstinsyöttö *äänikomennot *väri: liuskekivenruskea, limenvihreä, kullanvalkoinen, vaaleanpunainen, musta == Lähteet== * Nokia C3-00 - GSMArena == Aiheesta muualla == * Nokia C3-00 - Tuki * Käyttöohjeet C3-00 Luokka:Vuoden 2010 matkapuhelimet
Koripallon naisten SM-sarjakausi 1985–1986

Koripallon naisten SM-sarjakaudella 1985–1986 Tampereen Pyrintö voitti seuran kahdeksannen Suomen mestaruuden. Vain Nokian Urheilijat oli pystynyt kahdeksaan mestaruuteen ennen Pyrintöä. Hopeaa voitti Karhun Pojat Helsingistä ja pronssia Sampo Basket Lahdesta. Tampereen Pyrintö voitti loppuottelusarjan voitoin 2-1. Runkosarja pelattiin kymmenen joukkueen kaksinkertaisena sarjana, jonka kuusi parasta selvisivät kevään jatkosarjaan. Jatkoon selvinneet joukkueet pelasivat keskenään kaksinkertaisen sarjan, jonka pisteisiin syyskauden alkusarjalla ei ollut merkitystä. Jatkosarjan neljä parasta selviytyivät pudotuspeleihin. Välierissä kohtasivat jatkosarjan voittaja Sampo Basket ja sarjan neljäs Karhun Pojat sekä sarjan sijoille 2 ja 3 sijoittuneet Helsingin NMKY ja Tampereen Pyrintö. Sekä välierät että loppuottelut pelattiin paras kolmesta -järjestelmällä. Pronssimitalit jaettiin pelaamalla kaksi ottelua, joiden yhteistulos ratkaisi voittajan. SM-sarjasta putosivat Hyvinkään Tahko, Tapiolan Honka Espoosta sekä Helsingin NMKY. Seuraavalle kaudelle SM-sarjaan nousivat Hongikon Nuorisoseuran Urheilijat Jyväskylästä, Pussihukat Vantaalta ja Raholan Pyrkivä Tampereelta. ==Runkosarja== Jatkosarjaan Joukkue O V T Pist Sampo Basket 18 17 1 34 Helsingin NMKY 18 16 2 32 Karhun Pojat 18 13 5 26 Tampereen Pyrintö 18 12 6 24 Turun Riento 18 8 10 16 Kotkan Työväen Palloilijat 18 7 11 14 Lappeenrannan NMKY 18 7 11 14 Tapiolan Honka 18 6 12 12 Forssan Alku 18 4 14 8 Hyvinkään Tahko 18 0 18 0 ===Jatkosarja=== Pudotuspeleihin Joukkue O V T Pist Sampo Basket 10 9 1 18 Helsingin NMKY 10 7 3 14 Tampereen Pyrintö 10 7 3 14 Karhun Pojat 10 3 7 6 Kotkan Työväen Palloilijat 10 3 7 6 Turun Riento 10 1 9 2 ==Pudotuspelit== ==Lähteet== *Basket.fi - tulos- & tilastoarkisto Luokka:Koripallon naisten SM- sarjakaudet Luokka:Vuoden 1985 koripallo Luokka:Vuoden 1986 koripallo
Nokia Asha 202

Nokia Asha 202 on Nokian valmistama matkapuhelin. Laitteessa on 2 megapikselin kamera == Ominaisuudet == *ennakoiva tekstinsyöttö *äänikomennot *väri: tummanpunainen, musta, hopeanvalkoinen, tummanharmaa, kullanvalkoinen == Lähteet== * Nokia Asha 202 - GSMArena == Aiheesta muualla == * Käyttöohjeet Asha 202 Luokka:Vuoden 2012 matkapuhelimet
Christian Benteke

Christian Benteke Liolo (s. 3. joulukuuta 1990 Kinshasa, Kongon demokraattinen tasavalta) on belgialainen jalkapalloilija, pelipaikaltaan hyökkääjä, joka edustaa yhdysvaltalaista D.C. Unitedia == Seurajoukkueura == Ennen Englantiin siirtymistään Benteke pelasi Belgiassa, jonne hänen perheensä pakeni Kongon demokraattisesta tasavallasta Mobutu Sese Sekon diktatuuria. Belgiassa hän edusti Genkiä ja Standard Liègeä, jossa voitti maan mestaruuden 2009, sekä lainasopimuksilla Kortrijkia ja Mecheleniä. Englannissa Benteken ensimmäinen seura oli Aston Villa. Tulokaskaudellaan 2012–2013 hän teki 34 valioliigaottelussa 19 maalia. Yhteensä hän viimeisteli 89 liigaottelussa 42 maalia. Hän avitti seuran menestymistä esimerkiksi vuonna 2015 FA Cupin finaaliin saakka. Benteke siirtyi 32,5 miljoonan punnan summalla Liverpooliin heinäkuussa 2015. Ainoalla kaudellaan hän viimeisteli 29 liigaottelussa yhdeksän maalia. Kesällä 2016 hän siirtyi Crystal Palaceen ja teki ensimmäisellä kaudellaan seurassa 15 maalia 36 valioliigaottelussa. Seuraavalla kaudella hän teki vain kolme liigamaalia ja kolmannella kaudellaan, jolloin hän oli polvivamman takia neljä kuukautta poissa kentiltä, yhden. Kaudella 2019–2020 hän viimeisteli kaksi liigamaalia, mutta seuraavalla kaudella kymmenen. == Maajoukkueura == Benteke pelasi useissa Belgian nuorisomaajoukkueissa. Hän pelasi Belgian kaikki kolme ottelua alle 17-vuotiaiden MM-kilpailuissa 2007. Ensimmäisen ottelunsa Belgian jalkapallomaajoukkueessa hän pelasi Bulgariaa vastaan tammikuussa 2010. Ensimmäisen maaottelumaalinsa hän viimeisteli Alankomaita vastaan elokuussa 2012. Ensimmäisen arvokilpailujen karsintaottelunsa hän pelasi MM-karsinnassa Kroatiaa vastaan saman vuoden syyskuussa. Hän joutui akillesjännevamman vuoksi jäämään sivuun MM-kilpailuista 2014. EM-kilpailuissa 2016 hän pelasi kahdessa ottelussa yhteensä 11 minuuttia. == Lähteet == * http://www.transfermarkt.co.uk/en/christian-benteke/profil/spieler_50201.html === Viitteet === Luokka:Belgialaiset jalkapalloilijat Luokka:Vuonna 1990 syntyneet Luokka:Elävät henkilöt
Nokia Asha 203

Nokia Asha 203 on Nokian valmistama matkapuhelin. Laitteessa on 2 megapikselin kamera. == Ominaisuudet == *ennakoiva tekstinsyöttö *äänikomennot *väri: tummanpunainen, tummanharmaa, hopeanvalkoinen == Lähteet== * Nokia Asha 203 – GSMArena == Aiheesta muualla == * Nokia Asha 203 * Nokia Asha 203 – Tuki * Käyttöohjeet Asha 203 Luokka:Vuoden 2012 matkapuhelimet
Nokia Asha 302

Nokia Asha 302 on Nokian valmistama matkapuhelin. Laitteessa on 3,15 megapikselin kamera. Siinä on myös kokonainen QWERTY-näppäimistö. == Ominaisuudet == *ennakoiva tekstinsyöttö *äänimuistiinpanot *väri: tummanharmaa, sininen, luumunpunainen, valkoinen == Lähteet== * Nokia Asha 302 – GSMArena == Aiheesta muualla == * Nokia Asha 302 * Nokia Asha 302 – Tuki * Käyttöohjeet Asha 302 Luokka:QWERTY-matkapuhelimet Luokka:Vuoden 2012 matkapuhelimet
Nokia Asha 305

Nokia Asha 305 on Nokian valmistama älypuhelin. Laitteessa on 2 megapikselin kamera. == Ominaisuudet == *ennakoiva tekstinsyöttö *äänimuistiinpanot *väri: hopeanvalkoinen, punainen, sininen, tummanharmaa == Lähteet== * Nokia Asha 305 – GSMArena Asha 305 Luokka:Vuoden 2012 matkapuhelimet
Alkumonnit

Alkumonnit (Diplomystidae) on monnikaloihin kuuluva heimo. Heimon lajeja tavataan Etelä-Amerikasta makeista vesistä. Alkumonnilajeja tavataan vuoristojoista Chilen ja Argentiinan Andeilta. Alkumonnien elintavoista tiedetään vain vähän. Niiden ravintoa ovat nilviäiset, äyriäiset ja vesihyönteiset. Heimon kalat kutevat loppukesästä. Erityisesti Chilessä alkumonneja on pyydystetty ruokakaloiksi, mutta kantojen vähennyttyä niiden merkitys on pienentynyt. ==Lajit ja anatomia== Alkumonnien heimoon kuuluu 2 sukua ja 6 lajia. Lajit ovat Diplomystes camposensis, santiagonalkumonni (D. chilensis), chilenalkumonni (D. nahuelbutaensis), pilkkualkumonni (Olivaichthys cuyanus), vaalea-alkumonni (O. mesembrinus) ja täpläalkumonni (O. viemensis). Kooltaan heimon kalat ovat keskikokoisia ja kasvavat suurimmillaan 28-32 cm pitkiksi. Alkumonnien heimo on monnikalojen heimoista alkeellisin ja kaikkien muiden monnikalojen sisarheimo. Alkumonneilta muun muassa puuttuvat pään luulevyt, rinta- tai selkäevien terävät piikit ja kuonossa on vain 1 viiksipari. Rasvaevä alkumonnilajeilla on pitkä. ==Lähteet== Luokka:Monnikalat
DeMarcus Cousins

DeMarcus Amir Cousins (s. 13. elokuuta 1990 Mobile, Alabama) on yhdysvaltalainen koripalloilija, olympiavoittaja ja maailmanmestari, pelipaikaltaan sentteri. Viimeksi hän edusti Denver Nuggetsia. Ennen ammattilaisuraansa Cousins pelasi yliopistokoripalloa Kentuckyn yliopiston joukkueessa. == NBA-ura == Kings asetti Cousinsin väliaikaiseen pelikieltoon 22. joulukuuta 2012 Los Angeles Clippersiä vastaan pelatun ottelun jälkeen. Syyksi seura ilmoitti epäammattilaisen ja joukkueelle haitallisen käytöksen. Tammikuussa 2016 Cousins teki NBA-uransa uuden piste-ennätyksen heitettyään 48 pistettä Indiana Pacersia vastaan.http://www.nba.com/games/20160123/INDSAC/gameinfo.html?ls=iref:nba:scoreboard Hän paransi ennätystä jo seuraavassa ottelussa tehtyään toiselle jatkoajalle venyneessä ottelussa Charlotte Hornetsia vastaan 56 pistettä, Kingsin ennätyksen.http://www.nba.com/games/20160125/CHASAC/gameinfo.html Kesällä 2018 Cousins siirtyi Golden State Warriorsiin yhden vuoden mittaisella sopimuksella. == Maajoukkue == Cousins kuului Yhdysvaltain Espanjan MM- kilpailuissa 2014 kultaa voittaneeseen joukkueeseen. Kesäkuussa 2016 Cousins valittiin Yhdysvaltain olympiajoukkueeseen Rio de Janeiroon,http://www.usab.com/news-events/news/2016/06/2016-moly-team- announced.aspx missä maa voitti kultaa. == Lähteet == * DeMarcus Cousins NBA Stats Basketball-Reference.com === Viitteet === == Aiheesta muualla == Luokka:Yhdysvaltalaiset koripalloilijat Luokka:Yhdysvaltalaiset olympiavoittajat Luokka:Vuonna 1990 syntyneet Luokka:Elävät henkilöt
Nokia 110

Nokia 110 on Nokian valmistama matkapuhelin. Laitteessa on VGA-tasoinen kamera. Puhelin julkaistiin toukokuussa 2012 ja markkinoille puhelin tuli saman vuoden kesäkuussa. ;Ominaisuudet *ennakoiva tekstinsyöttö *äänimuistiinpanot *väri: musta, magenta, limenvihreä, syaani == Nokia 110 (2019) == Nokia 110 on suomalaisen HMD Globalin syyskuussa 2019 esittelemä matkapuhelin. Värivaihtoehtoina ovat musta, sininen ja pinkki. == Nokia 110 (2023) == Nokia 110 on suomalaisen HMD Globalin huhtikuussa 2023 esittelemä matkapuhelin. Puhelimessa on 1,8 tuuman näyttö, tuki 4G-verkoille ja kamera, jossa on QVGA-resoluutio. Toukokuussa 2023 puhelimesta julkaistiin versio, jossa on pienempi akku ja tuki vain 2G-verkoille. == Lähteet == 110 110 Luokka:Vuoden 2012 matkapuhelimet Luokka:Vuoden 2019 matkapuhelimet Luokka:Vuoden 2023 matkapuhelimet
Koripallon naisten SM-sarjakausi 1984–1985

Koripallon naisten SM-sarjakaudella 1984–1985 Sampo Basket voitti seuran kuudennen Suomen mestaruuden. Hopeaa voitti Helsingin NMKY ja pronssia Karhun Pojat Helsingistä. Sampo Basket voitti loppuottelusarjan puhtaasti voitoin 2-0. Runkosarjassa 12 joukkuetta pelasivat kahteen kuuden joukkueen lohkoon jaettuna kaksinkertaiset alkusarjat. Molempien lohkojen kolme parasta joukkuetta selvisivät ylempään loppusarjaan ja kolme viimeistä jatkoivat alempaan loppusarjaan. Myös molemmat loppusarjat pelattiin kaksinkertaisina sarjoina. Alemman loppusarjan kolme viimeistä putosivat SM-sarjasta ja sarjan voittaja KTP pelasi ylemmän loppusarjan viimeistä Scotch Teamia vastaan yhden ottelun viimeisestä pudotuspelipaikasta. Ylemmän loppusarjan kaksi parasta selvisivät suoraan pudotuspelien välieriin, kun sijoille 3-6 sijoittuneet joukkueet pelasivat ensin puolivälierät. Puolivälierissä pelasivat vastakkain ylemmän loppusarjan 3. ja 6. sekä 4. ja 5. joukkue. Välierissä puolivälierien voittajat saivat vastaansa ylemmän loppusarjan voittajan Sampo Basketin ja toiseksi sijoittuneen Helsingin NMKY:n. Kaikki pudotuspelit pelattiin paras kolmesta -järjestelmällä. SM-sarjaa supistettiin seuraavalle kaudelle kymmenen joukkueen laajuiseksi ja siitä putosivat Nokian Urheilijat, Helsingin TeMPo sekä Hongikon Nuorisoseuran Urheilijat Jyväskylästä. Seuraavalle kaudelle SM- sarjaan nousi Turun Riento. ==Runkosarja== ===Itälohko=== Ylempään loppusarjaan Joukkue O V T Pist Sampo Basket 10 10 0 20 Karhun Pojat 10 6 4 12 Helsingin NMKY 10 5 5 10 Kotkan Työväen Palloilijat 10 4 6 8 Lappeenrannan NMKY 10 3 7 6 Hyvinkään Tahko 10 2 8 4 ===Länsilohko=== Joukkue O V T Pist Tampereen Pyrintö 10 9 1 18 Scotch Team 10 8 2 16 Forssan Alku 10 6 4 12 Hongikon Nuorisoseuran Urheilijat 10 4 6 8 Helsingin TeMPo 10 2 8 4 Nokian Urheilijat 10 1 9 2 ===Ylempi loppusarja=== Suoraan välieriin Pudotuspelikarsintaan Joukkue O V T Pist Sampo Basket 10 9 1 18 Helsingin NMKY 10 7 3 14 Tampereen Pyrintö 10 5 5 10 Karhun Pojat 10 5 5 10 Forssan Alku 10 2 8 4 Scotch Team 10 2 8 4 ===Alempi loppusarja=== Pudotuspelikarsintaan Karsintasarjaan I-divisioonaan Joukkue O V T Pist Kotkan Työväen Palloilijat 10 10 0 20 Hyvinkään Tahko 10 7 3 14 Lappeenrannan NMKY 10 7 3 14 Hongikon Nuorisoseuran Urheilijat 10 3 7 6 Helsingin TeMPo 10 2 8 4 Nokian Urheilijat 10 1 9 2 Karsinta viimeisestä pudotuspelipaikasta *Scotch Team - KTP 52:30 ==Pudotuspelit== ==Lähteet== *Basket.fi - tulos- & tilastoarkisto Luokka:Koripallon naisten SM-sarjakaudet Luokka:Vuoden 1984 koripallo Luokka:Vuoden 1985 koripallo